CELEX: 32019D1166
Language: lt
Date: 2019-06-28 00:00:00
Title: 2019 m. birželio 28 d. Komisijos įgyvendinimo sprendimas (ES) 2019/1166, kuriuo dėl leidimo turėtojo atstovo iš dalies keičiamas Įgyvendinimo sprendimas (ES) 2018/1113 (pranešta dokumentu Nr. C(2019) 4604) (Tekstas svarbus EEE.)

8.7.2019   
               
               
                  LT
               
               
                  Europos Sąjungos oficialusis leidinys
               
               
                  L 182/44
               
            
         KOMISIJOS ĮGYVENDINIMO SPRENDIMAS (ES) 2019/1166
         2019 m. birželio 28 d.
         kuriuo dėl leidimo turėtojo atstovo iš dalies keičiamas Įgyvendinimo sprendimas (ES) 2018/1113
         
            
               (pranešta dokumentu Nr. C(2019) 4604)
            
         
         (Tekstas autentiškas tik nyderlandų ir vokiečių kalbomis)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 11 straipsnio 3 dalį ir 23 straipsnio 3 dalį,
         kadangi:
         
                     (1)
                  
                  
                     pagal Komisijos įgyvendinimo sprendimą (ES) 2018/1113 (2) dėl leidimo pateikti rinkai genetiškai modifikuotus maisto produktus ir pašarus pagal Reglamentą (EB) Nr. 1829/2003, bendrovė „Monsanto Europe S.A./N.V.“ (Belgija) yra Jungtinėse Valstijose įsikūrusios bendrovės „Monsanto Company“ atstovė Sąjungoje. Šio leidimo bendrasavininkiai yra Jungtinėse Amerikos Valstijose įsikūrusi bendrovė „Monsanto Company“ ir Vokietijoje įsikūrusi bendrovė „KWS SAAT SE“;
                  
               
                     (2)
                  
                  
                     2018 m. rugpjūčio 27 d. raštu Komisijai pranešta, kad bendrovė „Monsanto Europe S.A/N.V.“, to leidimo turėtojos bendrovės „Monsanto Company“ atstovė Sąjungoje, pakeitė savo teisinę formą ir pavadinimą pakeitė į „Bayer Agriculture BVBA“ (Belgija). 2018 m. rugsėjo 4 d. raštu Komisija pranešė bendrovei „Bayer Agriculture BVBA“, kad susijusius leidimus reikės atitinkamai pakeisti;
                  
               
                     (3)
                  
                  
                     2019 m. vasario 14 d. bendrovė „KWS SAAT SE“ (Vokietija) raštu patvirtino sutikimą dėl atstovo pasikeitimo;
                  
               
                     (4)
                  
                  
                     prašomam pakeitimui įgyvendinti reikia iš dalies pakeisti Įgyvendinimo sprendimą (ES) 2018/1113;
                  
               
                     (5)
                  
                  
                     siūlomi sprendimų dėl leidimų pakeitimai yra tik administracinio pobūdžio ir nėra susiję su nauju atitinkamų produktų vertinimu;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2018/1113 iš dalies keičiamas taip:
            
                        1.
                     
                     
                        6 straipsnio 1 dalies b punkto tekstas pakeičiamas taip: „„Monsanto Company“ (Jungtinės Amerikos Valstijos), kuriai atstovauja bendrovė „Bayer Agriculture BVBA“, Belgija“;
                     
                  
                        2.
                     
                     
                        8 straipsnio b punkto tekstas pakeičiamas taip: „„Bayer Agriculture BVBA“, Scheldelaan 460, 2040 Antwerp, Belgija“;
                     
                  
                        3.
                     
                     
                        priedo a punktas pakeičiamas taip:
                        
                                    „a)
                                 
                                 
                                    
                                       Pareiškėjai ir leidimo turėtojai:
                                    
                                    
                                                 
                                             
                                             
                                                Pavadinimas: „KWS SAAT SE“
                                                Adresas: Grimsehlstrasse 31, 37574 Einbeck, Vokietija
                                                ir
                                             
                                          
                                                 
                                             
                                             
                                                Pavadinimas: „Monsanto Company“
                                                Adresas: 800 N, Lindbergh Boulevard, St. Louis, Missouri 63167, Jungtinės Amerikos Valstijos,
                                             
                                          kuriai atstovauja bendrovė „Bayer Agriculture BVBA“, Scheldelaan 460, 2040 Antwerp, Belgija.“
                                 
                              
                  
         
            2 straipsnis
            Adresatai
            Šis sprendimas skirtas
            
                        a)
                     
                     
                        „KWS SAAT SE“, Grimsehlstrasse 31, 37574 Einbeck, Vokietija;
                     
                  
                        b)
                     
                     
                        „Bayer Agriculture BVBA“, Scheldelaan 460, 2040 Antwerp, Belgija.
                     
                  
         
            Priimta Briuselyje 2019 m. birželio 28 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 268, 2003 10 18, p. 1.
         
         
            (2)  2018 m. rugpjūčio 3 d. Komisijos įgyvendinimo sprendimas (ES) 2018/1113, kuriuo pagal Europos Parlamento ir Tarybos reglamentą (EB) Nr. 1829/2003 pratęsiamas leidimas pateikti rinkai maisto produktus ir pašarus, pagamintus iš genetiškai modifikuotų cukrinių runkelių H7–1 (KM-ØØØH71–4) (OL L 203, 2018 8 10, p. 32).